Bu guru banjur tata-tata, lan banjur metu nuju kantor guru. Bocah-bocah sawise nyimpen buku-bukune menyang jero laci iya banjur padha metu saka kelas. Ana sing banjur dolanan karo kelompoke, ana sing banjur lungguhan gegerombolan ing teras utawa ing ngisor uwit waru. Jagongan crita maneka warna pengalaman lan rancangan sing arep ditindakake, malah ana sing dhuwur-dhuwuran gegayuhan. Ana uga sing gage-gage nuju menyang kantin saperlu jajan. Mbok menawa esuk mau durung kober sarapan.